
m  QUOHAM  IEDIO  DtUS  COGHOSCIT  fllTOM  COHTIHGEHTIA  LIM 

IUXTA  FERRARIENSEM  ? 


In  primis  notandum  est  quod  ante  Molinam  istud  problema 
de  praescientia  divina  circa  futura  non  eodem  modo  ponitur 
quo  deinceps.  Illo  tempore  totum  problema  de  cognitione 
divina  circa  obiectum  secundarium  scientiae  Dei  versatur :  in 
generali,  utrum  Deus  cognoscat  singularia ;  in  particulari  — 
propter  difficultatem  specialem  —  utrum  Deus  cognoscat 
futura  et  motus  voluntatis.  Ideoque  a  Sancto  Thoma  in  libro 
primo,  Contra  Gentiles,  cap.  63  exponuntur  «  rationes  vo- 
lentium  substrahere  Deo  cognitionem  singularium  ».  Et  in 
Commentario  Ferrariensis  legimus:  «  Postquam  determinavit 
Sanctus  Thomas  de  cognitione  divina  quantum  ad  obiectum  in 
communi,  nunc  ad  cognitionem  ipsius  circa  particularia  ac- 
cedit.  Circa  hoc  autem  tria  facit ;  primo  enim  adducit  rationes 
volentium  probare  quod  Deus  singularia  non  cognoscat;... 
etc.  >.  Ex  istis  tertia  est  de  futuris  singularibus,  quae  sic  expri- 
mitur  «  De  futuris  contingentibus  cognitio  certa  esse  non  po- 
test:  cum  oppositum  eius  quod  cognitione  tenetur,  evenire 
possit.  Scientia  autem  Dei  certa  est  et  infallibilis.  Ergo  non 
potest  de  illts  esse  ».  Adversarii  igitur  futura  contingentia, 
propter  illorum  variabilitatem,  esse  obiecta  scientiae  infallibilis 
divinae  negabant.  Unde  apparet  quod  tota  difficultas,  non 
tantummodo  in  determinando  medio  cognitionis  divinae,  sed  in 
conciliatione  certitudinis  scientiae  divinae  cum  futurorum  muta- 
bilitate,  consistit.  Consequenter  tempore  Ferrariensis  problema 
praescientiae  infallibilis  Dei  maiorem  extensionem  habet  quam 
tempore  sequente  Molinam.  Haec  differentia  autem  est  ma- 
ximi  momenti  ad  bene  interpretandam  doctrinam  schola- 
sticorum  post  Sanctum  Thomam  et  ante  Molinam.  Cum  Fer- 
rariensis  contra   adversarios   sui  temporis  scripserit,  non  de- 

bemus  exigere  quod  quaestio  ab  illo  sicut  hodie  tractetur  i.  e. 
exponendo  longe  et  operose  medium  in  quo  Deus  futura  in- 
fallibiliter  cognoscat.  Sufficit  enim  Ferrariensem  de  isto  medio 
cognitionis  divinae  aliquid  clare  docuisse.  Quid  circa  hoc  ab 
eo  docetur?  Nihil  aliud  quam  sententia  hodierna  Thomistica: 
scilicet  medium  in  quo  Deus  certitudinaliter  cognoscit  futura  est 
suum  decretum  infallibile.  Sed  ante  expositionem  huiusce 
doctrinae  oportet  de  scientia  Dei  et  de  contingentia  rerum 
iuxta  Ferrariensem  breviter  disserere. 

Scientia  Dei,  secundum  illum,  est  duplex :  «  Ea  quae  nec 
sunt  nec  erunt  nec  fuerunt,  aliter  cognoscuntur  quam  ea  quae 
sunt  praesentia  vel  praeterita  vel  futura.  Illa  enim  cognoscun- 
tur  non  in  seipsis,  sed  ut  exsistentia  in  divina  potentia:  et  di- 
cuntur  cognosci  notitia  simplicis  intelligentiae.  Ista  vero  cogno- 
scuntur  ut  exsistentia  in  potentia  sua,  in  propriis  causis,  et  in 
seipsis:  et  dicuntur  cognosci  notitia  visionis  ».  Ista  autem  di- 
stinctio  non  fit  ex  parte  Dei,  sed  ex  parte  obiectorum  cogni- 
torum  :  «  Ouaedam  enim  sunt  a  Deo  cognita  quae  pro  nulla 
temporis  differentia  habent  esse:  et  respectu  horum  illa  no- 
titia  dicitur  notitia  simplicis  inte/ligentiae,  quia  terminatur  ad 
rem  et  naturam  producibilem  non  coniunctam  esse  actualis 
existentiae  extra  ipsum  Deum,  sed  simpliciter  ut  in  Deo  esse 
habet.  Quaedam  autem  habent  aliquando  esse:  et  respectu 
horum  eadem  indivisibilis  notitia  dicitur  notitia  visionis.  quia  a 
nobis  videntur  res  quando  habent  esse  in  seipsis  »  (r).  Scientia 
simplicis  intelligentiae  versatur  circa  possibilia;  scientia  visionis 
vero  fertur  ad  ea  quae  sunt,  vel  fuerunt,  vel  erunt ;  addit  enim 
supra  scientiam  simplicis  intelligentiae  ordinem  ad  exsisten- 
tiam  rerum.  Haec  celeberrima  divisio  a  Ferrariense  sine  ulla 
mentione  de  aliqua  scientia  intermedia  exposita  est,  sicut  po- 
stea  divisio  adaequata  in  schola  data  fuit. 

Contingentia  rerum:  Contingens  secundum  se  est  id  quod 
«  quantum  est  ex  conditione  propriae  naturae,  potest  deficere 

(T)  Lib.  I,  c.  66.  Edit  Leon.  p.   189,  XV.   Item  c.  69,  p.  203,  XIII. 

et  non  esse  >.  Effectus  contingens  autem  est  «  ille  qui  a  causa 
quae  impediri  potest  natus  est  procedere ;  et  per  consequens, 
licet  quandoque  causa  sit  inclinata  ad  eius  productionem,  po- 
test  tamen  non  evenire  ».  Aliis  verbis  effectus  contingens  est 
«  effectus  causae  impedibilis  »   (x). 

Contingentia  rerum  a  causa  prima  et  a  causa  secunda 
dependet.  «  Causa  prima,  producens  effectum  mediante  causa 
secunda,  non  in  aliqua  priori  duratione  attingit  effectum  in 
qua  non  attingebatur  a  causa  secunda :  licet  dicatur  prius  agere, 
inquantum  secunda  non  agit  nisi  virtute  primae.  Unde  non 
oportet  ut  effectus  in  aliquo  priori  instanti  habeat  necessita- 
tem  a  prima  causa :  sed,  simul  productus  a  causa  necessaria 
et  contingente,  propter  causae  secundae  contingentiam  et  ipse 
contingentiam  habet  »  (2).  Ex  his  igitur  effectus  contingens  a 
causa  prima  mediante  secunda  provenit  —  sed  aliter  et  aliter 
—  scilicet  proxime  a  causa  secunda,  radicaliter  vero  a  causa 
prima. 

<  Habere  contingentiam  a  causa  prima  dupliciter  potest 
intelligi.  Uno  modo,  quod  prima  causa  sit  causa  contingentiae 
rerum.  Et  sic  verum  est  contingentia  habere  a  causa  prima 
contingentiam :  causat  enim  Deus  et  res,  et  necessitatem  et 
contingentiam  rerum  >  (3),  i.  e.  eodem  modo  quo  explicatur 
loco  praecedenti :  «  scientia  Dei  de  rebus  contingentibus  est 
causa  necessaria  »,  sed  «  cum  eius  necessitate  stat  effectus 
contingentia,  eo  quod  sit  causa  remota,  non  autem  proxima  »  (4). 
Et  alibi:  Non  dicitur  aliquis  contingens  in  ordine  ad  volun- 
tatem  nostram  tamquam  ad  primam  radicem  contingentiae  et 
libertatis,  sed  in  ordine  ad  sapientiam  divinam  inquantum  sc. 
«  Deus  determinavit  aliqua  quidem  evenire  necessario,  et  istis 
dedit  causas  necessarias;  alia  vera  evenire  contingenter,  et 
istis  dedit  causas  contingentes  »  (5).  Prima  radix  vel  causa  re- 
mota  contingentiae  et  libertatis  est  Deus.  Sed  «  alio  modo, 
quod  res  sint  contingentes  propter  contingentiam  et  ineffica- 

O  Lib.  I,  c.  67,  p.  193  n.  VI;  c.  85,  2,   p.  235;  Lib.  III,  c.  94,  p.  292. 

(2)  Lib.  I,  c.  67,  p.   196,  XIV,  2. 

(3)  Ibid.,  p.   196,  XIV,  3. 
(♦;.  Ibid.  p.   194,  VIII,  2. 

(5)  Lib.  III,  c.  89,  VII,  p.   275. 

ciam  causae  primae,  cuius  effectus  impediri  possit.  Et  hoc  modo 
res  non  habent  contingentiam  a  causa  prima  »  (M,  sed  tantum- 
modo  a  causa  secunda.  Etenim  causa  secunda  contingens  est 
illa  cuius  effectus  impediri  potest  —  et  hoc  provenit  ex  con- 
ditione  propriae  naturae  causae  contingentis  ut  sic  sc.  propter 
contingentiam  et  inefficaciam  ipsius  naturae  causae  secundae. 
Unde  secundum  Ferrariensem  contingens  «  quod  potest  non 
evenire  »  per  respectum  ad  causam  secundam  contingentem 
ut  sic  —  et  non  ad  causam  primam  sc  ad  Deum  —  proprie 
dicitur. 

Contingens  autem  potest  considerari  dupliciter:  ut  prae- 
sens  et  ut  futurum.  Ut  praesens  vel  in  seipso  ei  convenit  ne- 
cessitas.  «  Tanquam  iam  productus  extra  suam  causam,  sic  est 
necessarius :  quia  iam  determinatus  est  ad  esse,  et  non  potest 
amplius  pro  illo  tempore  non  esse  quo  est  »  (2).  Alia  parte 
vero  pertinet  ad  contingens  ut  futurum  posse  non  evenire  (3). 
«  Contingens  autem  secundum  quod  est  in  causa  (ut  futurum) 
habet  modum  contingentiae,  quia  potest  impediri  ne  produ- 
catur  ».  «  In  quantum  enim  virtualiter  est  in  causa  et  nondum 
est  productus  (effectus),  sic  est  contingens,  quia  ut  sic  potest 
esse  et  non  esse  »  (4).  Et  hoc  «  pertinet  ad  contingens  ut  fu- 
turum  >. 

Futurum  autem  potest  esse  absolutum  vel  conditionatum; 
absolutum  scilicet  independens  ab  aliqua  conditione  seu  a  con- 
ditione  ponenda;  conditionatum  vero  idest  dependens  a  con- 
ditione  non  ponenda.  Circa  utrumque  quaestio  de  medio  in 
quo  infallibilis  cognitionis  Dei  ponitur:  sed  apud  Ferrariensem 
videtur  esse  sermo  de  futuris  absolutis  sc.  de  his  quae  a  Deo 
cognoscuntur  «  antequam  sint  »  (5).  Quoad  futura  conditionata 
vel  futuribilia  nihil  invenitur  nisi  in  Libro  III,  c  154  ubi  agitur 
de  prophetia  comminationis.  Cum  controversia  circa  doctrinam 
Ferrariensis  de  medio  in  quo  Deus  futura  cognoscat  absoluta 
versetur,  exponere  de  hac  re  ipsius  doctrinam  sufficit. 

(*)   Lib.   I,  c.  67,  p.   196,   XIV,  3. 

(2)  Lib.   I,  c.  67,  VI,  p.   193. 

(3)  Ibid.   II,  p.   191. 
(«)   Ibid.  VI,  p.    193. 

(5)  Lib.   I,  c.   67,  p.   191,   I. 

A)  —  Doctrina  Ferrariensis. 

Id  quod  ab  omnibus  thomistis  post  Bannesium  tenetur, 
etiam  ante  eum  a  Ferrariensi  vel  implicite  vel  explicite  docetur. 

1°  —  Implicite  scilicet  ex  suis  principiis  generalibus  de 
cognitione  et  de  causalitate  divina  circa  alia  a  se.  Haec 
principia  sunt  duo:  primum  est:  Deus  cognoscit  alia  a  se, 
non  immediate  vel  in  seipsis,  sed  mediate,  scilicet  in  sna  es- 
sentia  tanquam  in  causa,-  secundum  vero  sic  se  habet:  Deus 
causat  alia  a  se  per  suum  decretum  infallibile  seu  per  deter- 
minationem  suae  divinae  voluntatis:  —  Cum  haec  duo  prin- 
cipia  sint  nihil  aliud  quam  maior  et  minor  syllogismi  ex  quo 
thesis  thomistica  communiter  probatur,  facile  est  concludere 
quod  in  principiis  Ferrariensis  doctrina  Thomistarum  de  de- 
creto  divino  et  quidem  infallibili  ut  medio  in  quo  cognitionis 
divinae  contineatur.  Primum  principium  Ferrariensis :  quod 
Deus  mediate  et  non  immediate  alia  a  se  cognoscat,  in  multis 
locis   libri  primi  Summae  Contra   Gentiles    clare    enuntiatur. 

Videamus.  « Id  quo  Deus  intelligit  nihil  est  aliud  quam 
divina  essentia  »  (').  Ex  hoc  sequitur  quod  Deus  nihil  aliud 
quam  seipsum  solum  primo  et  per  se  cognoscit  (2),  quia  id  quod 
primo  et  per  se  ab  eius  intellectu  attingitur  constituens  obie- 
ctum  formale  et  specificativum,  est  sola  essentia  divina;  et 
nihil  aliud  potest  esse  obiectum  formale  intellectus  divini  — 
ergo  ipsa  sola  primo  et  per  se  attingitur  (3).  Alioquin,  si  Deus 
aliud  a  se  immediate  intelligeret,  «  intellectus  divinus  muta- 
retur  de  consideratione  sui  in  considerationem  alterius  »  (4) ; 
«  plures  habebit  intellectuales  operationes  »  (5) ;  «  intellectus 
divinus  esset  in  potentia  respectu  alicuius  alterius  »  (6);  «  esset 
aliquid  aliud    perfectio   divini   intellectus  et  eo  nobilius  >  (7); 

O  Lib.   I,  c.   48,  n.   II,  p.   140. 

(2)  Ibid.   c.  48. 

(3)  Ibid.  p.   140,   II. 

(4)  Ibid.  p.   141,  III. 

(5)  Ibid,  p.   141,   IV. 

(6)  Ibid.  p.   141,   IV. 

(7)  Ibid.  p.   141,  V. 

«  scientia  Dei  esset  composita.  Et  sic  Dei  essentia  esset  com- 
posita,  si  scientia  Dei  est  idem  quod  eius  essentia;  vel  scientia 
erit  accidens  Deo  (J);  in  fine,  intellectio  Dei  speciem  et  nobi- 
litatem  haberet  secundum  idquod  est  aliud ab  ipsa  »  (2).  Con- 
sequenter  ex  tot  rationibus  a  Ferrariensi  expositis,  manifeste 
apparet  quod  secundum  illum  Deus  non  per  se  primo,  idest 
non  immediate  alia  a  se  vel  creaturas  cognoscat  sed  tantum- 
modo  seipsum  et  nihil  aliud.  Quoad  expressionem  «  primo  et 
per  se  »  notandum  est  id  quod  dicit  Ferrariensis:  «  pro  cuius 
intelligentia...  duplex  est  modus  quo  aliquid  dicitur  primo  et 
per  se  cognosci.  Unus,  ut  cognoscatur  tanquam  formale  obie- 
ctum  S2tb  quo  omnia  ad  potentiam  reterantur...  Alius  modus  est 
ut  cognoscatur  non  per  aliud  cognitnm  in  quo  cognoscatur 
(quod  esset  cognoscere  mediate),  sed  ipsum  secundum  se  (sci- 
licet  immediate)  a  potentia  apprehendatur...  »  Et  constat  ex 
praedictis  textibus  quod  nec  primus  modus,  nec  secundus  ve- 
rificatur  in  divina  cognitione  creaturarum,  scilicet  »  (3).  Deus 
immediate  vel  secundum  se  nihil  aliud  quam  suam  essentiam 
videt. 

Ex  alia  parte  vero,  sequitur  quod  Deus  alia  a  se  mediate 
cognoscat  —  scilicet  in  sua  essentia  tamquam  in  causa  (4).  Pro- 
batur  primo ;  «  Deus  cognoscit  suam  essentiam  plenissime. 
Ergo  cognoscit  alia  a  se  >.  «  Dicimur  scire  unumquodque  cum 
causam  eius  cognoscimus.  Deus  autem  per  essentiam  suam  est 
cazisa  essendi  aliis  >...  (5) ;  probatur  secundo,  quia  «  causata  a 
Deo  sunt  in  ipso  intelligibiliter  (6) ;  tertio  quia  Deus  cognoscit 
se  esse  causam.  Ergo  cognoscit  aliqualiter  causatum.  Ergo  alia 
ase»  (7). 

Ex  his  corollarium  maximi  momenti  deducitur :  «  Deus 
seipsum  cognoscit  tanquam  primo  et  per  se  notum,  alia  vero 

O  Lib.  I,  p.  141,  IV,  Sexto. 

(2)  Ibid.  pag.  141,  VII. 

(3)  Ibid.  pag.  140,  I. 

(4)  Ibid.  c.  49. 

(5)  Ibid.  p,  142,  I. 
(6j  Ibid.  p.  142,  II. 
(7)  Ibid.  p.  143,  III. 

sicut  in  essentia  sua  visa  >  (f).  «  Circa  corollarium  istud...  consi- 
derandum  est  quod  effectus  divini,  ut  dicitur  q.  VIII,  de  Ve- 
ritate,  a.  4,  non  continentur  in  divina  essentia  sicut  rerum  ima- 
gines  in  speculo  continentur...  Sed  continentur  sicut  effectus  in 
causa  per  unicam  virtutem  omnia  producente...  Ideo  cogno- 
scere  Deum  res  in  sua  essentia  non  est  videre  sicut  in  spe- 
culo...  sed  est  videre  eas  sicut  in  causa  »  (2J.  In  eodem  loco  Fer- 
rariensis  dicit  quod  Deum  res  alias  intelligere  terminative  (in 
seipsis),  intelligi  non  potest  <  ita  quod  non  videatur  esse  earum 
in  alio  cognito  in  quo  repraesententur  (quod  esset  immediate 
cognoscere  res).  Et  sic  non  intelligit  eas  Deus  terminative: 
quia  ad  eas  ut  in  .seipsis  sunt  non  terminatur  nisi  secundario 
et  per  divinam  essentiam,  in  qua  videntur  tanquam  per  ipsam 
repraesentatae  »,  ut  superius  dicitur,  i.  e.  sicut  effectus  in 
causa. 

Ex  eodem  principio  Deus  omnia  distincte  cognoscit,  quia 
Deus  est  causa  rerum  nonsolum  quantum  ad  esse  sed  etiam 
quantum  ad  tale  esse  ».  Quia  Deus  omnes  causas  rerum  quan- 
tum  ad  illud  quo  sunt  causae,  et  ipsas  esse  talium  rerum  cauas, 
cognoscit,  ideo  ex  cognitione  causarum  omnium  res  omnes 
distincte  cognoscit  >  (3).  <  Dicitur  quod  ratio  supponit  Deum 
esse  causam  rerum  non  tantum  inquantum  entia  sunt,  sed  etiam 
inquantum  talia  entia  (Lib.  If,  c.  XV)  (4). 

Insuper,  <  scientia  autem  Dei  est  causa  rerum  quantum 
ad  esse  et  modum  »  (5)  —  ut  longius  infra  videbimus.  Ulterius 
autem  adverte  quod  Deus  cognoscit  non  solum  esse  rerum 
quod  in  sua  essentia  habent,  sed  etiam  esse  quod  unumquodque 
in  seipso  habet,  et  quidem  perfectissime  (6).  Ex  his  igitur  clare 
constat  Ferrariensem  docuisse  thesim  thomisticam  adhuc  hodie 
sic  propositam :  Deus  videt  alia  a  se  non  immediate,  sed  me- 
diate  in  sua  essentia  ut  in  causa.  Hoc  autem  principium  ge- 
nerale    a   theologis   Societatis    Iesu    non   admittitur.    Ex  illis 

O  Lib.  I.  p.   143,   II. 

(2)  Ibid.  p.   143,  III. 

(3)  Lib.   I,  c,  50,  p.   145. 

(4)  Ibid.  p.   146,  5. 

(5)  Lib.  I,  c.  67,  p.   195. 

(6)  Lib.   I,  c.  49,  p.   143. 

enim  Vasquez  tenet  quod  Deus  cognoscit  alia  a  se  immediate 
tantum;  alii  vero  sustinent  Deum  creaturas  videre  immediate 
et  mediate  (r).  Omnes  igitur  qui  volunt  scientiam  mediam  su- 
stinere,  contra  istud  principium  a  Ferrariensi  ac  ab  omnibus 
thomistis  expositum,  ad  inveniendum  locum  pro  scientia  media, 
insurgunt. 

Secundum  vero  principium  generale  iuxta  doctrinam  Fer- 
rariensis  sic  enuntiatur:  Scientia  Dei  (scilicet  scientia  visionis, 
quia  agitur  de  rebus  per  respectum  ad  tempus)  est  causa  rerum 
per  determinationem  suae  divinae  voluntatis  seu  per  decretum 
divinum  et  quidem  infallibile.  Legitur  enim  in  libro  secundo, 
c.  26  (2) :...  «  non  obstante  indeterminatione  et  illimitatione  in- 
tellectus,  adhuc  Deus  statuit  sibi  determinatos  effectus  quos 
producat,  et  hoc  per  libertatem  suae  voluntatis.  Licet  enim 
actus  intellectus  de  re  et  modo  producibili  praecedat  actum 
voluntatis  ut  sic,  secundum  nostrum  modum  intelligendi,  ipsa 
tamen  ordinatio  ad  producendum  est  per  actum  voluntatis.  Hoc 
autem  facile  est  videre  in  rerum  artificialium  productione.  Primo 
enim  domificator  excogitat  domum  et  modum  ipsius  ut  est 
producibilis,  iudicatque  bonum  esse  ut  producatur;  deinde  per 
voluntatem  eligit  domum  producere;  tertio.  cognoscit  intel- 
lectus  ipsam  debere  produci,  et  dirigit  per  artem  ipsam  pro- 
ductionem.  Simili  modo  imaginari  possumus  in  Deo  quod  primo 
divinus  intellectus  omnia  producibilia  et  omnes  modos  produci- 
bilium  cognoscit,  et  iudicat  bonum  esse  aliquos  producere. 
Deinde  voluntas  eligit  quosdam  illorum  producibilium  produ- 
cere  et  non  alios.  Tertio  loco  intellectus  cog noscit  ita  hos  ef- 
fectus  debere  prod?ui  quod  non  alios.  Et  sic  patet  quod  non 
oportet  ponere  aliquid  aliud  praeter  divinam  vohcntatem  quod 
scientiam  divinam  practicam  ad  determinatos  efifectus  limitet  ». 
Unde  hoc  vel  illud  habet  esse  in  aliquo  tempore  dependenter 
a  scientia  divina  supponendo  actum  divinae  voluntatis  seu  de- 
cretum  divinum.  Praeterea  Ferrariensis  addit:  «  quod  falsum 
est  actum  intellectus  quo  iudicat  aliquid  debere  produci,  sive 

(J)  Suarez,  de  Attributis  Dei  positivis,   1.   III,  c.  II-,  n.  16  etc.  de  scien- 

tia  Dei  futurorum  co?itingentium  adso/utorum,  1.  II,  c.  VII,  n.    15. 

Wirceburgenses  S.   I.  de  Deo,  disp.   III,  a.  III,  n.  117-137. 
(2)  Ferrar.,  loc.  cit.  p.  333. 

quod  producatur,  praecedere  actum  voluntatis.  Immo  sequitur 
voluntatis  actionem  et  determinationem  »  (l).  In  hoc  igitur  clare 
amrmatur  quod  scientia  Dei  sit  causa  rerum,  sed  ut  habet  vo- 
luntatem  adiunctam  seu  per  decretum  divinae  voluntatis. 

Ulterius  autem  modus  ipse  rerum  a  decreto  divino  at- 
tingitur.  Hoc  declaratur  in  loco  subsequenti :  Res  procedunt  in 
esse  ex  divina  voluntate.  Ergo  tales  sunt  quales  Deus  eas  esse 
voluit.  Ergo  ex  eo  quod  res  a  Deo  producuntur  per  voluntatem, 
non  per  necessitatem  naturae,  non  tollitur  quin  voluerit  aliquas 
de  necessitate  esse  et  aliquas  contingenter,  ut  sit  in  rebus  di- 
versitas  ordinata  »  (2).  Actus  autem  liberi,  cum  sint  proprie 
contingentes  a  libero  decreto  divino  vel  a  determinatione  di- 
vinae  voluntatis  attinguntur  et  causantur.  Ideo  Ferrariensis 
dicit:  «  Omnis  motus  voluntatis  (etiam  motus  liber)  causatur 
a  prima  voluntate  »  (3).  «  Item  (Deus)  determinavit  ut  talis  ef- 
fectus  necessario,  talis  vero  contingenter  eveniat,  et  eius  deter- 
minationcm  sequitur  determinatio  omnium  causarum :  (etiam  vo- 
luntatis  liberae),  quia  videlicet  effectus  quos  determinavit  per 
istas  causas  evenire  necessario,  ipsae  causae  necessario  pro- 
ducunt;  illos  vero  quos  determinaznt  per  illas  causas  contin- 
genter  et  libere  evenire,  ipsae  causae  efficiunt  contingenter  »(4). 
Ergo  iuxta  Ferrariensem  decretum  divinum  etiam  modum  re- 
rum  determinat,  etiam  modum  liberum  electionum  salutarium. 

Insuper  autem  ista  determinatio  (vel  istud  decretum)  fit 
necessario  necessitate  immutabilitatis...  qua  dicitur  effectus 
continoens  evenire  necessario  et  infallibiliter \  supposito  quod 
Deus  velit  illum  evenire  voluntate  consequenti  et  voluntate 
completa  (5).  Agitur  etiam  de  actibus  liberis  quia  Ferrariensis 
dicit:  «  stat  libertas  secundae  causae  cum  necessitate  suppo- 
sitionis  primae  causae  »  (6).  Ex  his  igitur  apparet  quod,  se- 
cundum   Ferrariensem,  res   contingentes  etiam  actus  liberi  a 

(')  Lib.  II,  c.  26,  p.   333;  c.  24,  p.  328. 

(2)  Lib.  II,  c.  30,  p.  340,  Secundo. 

(3)  Lib.  III,  c,  89,  p.  273,  quarto ;  c.  95,  4°,  p.   297;  c.  98,  p.  305. 

(4)  Lib.  III,  c.  89,  VII,  2,  p.  275. 

(5)  Lib.  III,  c.   89,  VII,   2,  p.  275. 

(6)  Lib.  III,  c.   89,  VI   in  fine,  p.  275. 

determinatione  infallibili  divinae  voluntatis  causantur.  Cete- 
rum  haec  quaestio  de  decreto  divino  longius  infra  exponetur. 
Hoc  ergo  sufficit  ad  probandum  quod  apud  Ferrariensem 
inveniuntur  haec  duo  principia:  Deus  cognoscit  alia  a  se  me- 
diate,  scilicet  in  sua  essentia  ut  in  causa;  denique  scientia  Dei 
est  causa  rerum  ut  habet  voluntatem  adiunctam,  scilicet  per 
decretum.  Atqui  in  his  fundatur  thesis  thomistica  de  infallibili 
cognitione  divina  futurorum  liberorum  in  divino  decreto  infal- 
libili.  Haec  enim  conclusio  ex  applicatione  horum  principiorum 
ad  cognitionem  futurorum  contingentium  facillime  deducitur. 
Et  ideo  si  ex  una  parte  Deus  alia  a  se  videt  in  sua  essentia 
ut  in  causa,  ita  videt  etiam  futura  libera ;  ex  altera  parte  vero  si 
Deus  per  suum  decretum  res,  etiam  futura  contingentia, 
causat,  sequitur  ex  his  principiis  quod  Deus  futura  contingen- 
tia  libera  in  suo  decreto  infallibili  infallibiliter  cognoscat. 
Eapropter  possumus  dicere  quod  secundum  principia  doctrinae 
Ferrariensis  seu  implicite,  Deus  certitudinaliter  cognoscit  fu- 
tura  libera  in  suo  decreto  et  quidem  infallibili.  Nunc  autem 
oportet  quaerere  utrum  Ferrariensis  ipse  applicationem  suorum 
principiorum,  quae  supra  exposuimus.  faciat:  aliis  verbis  utrum 
decretum  divinum  ut  medium  in  quo  cognitionis  infallibilis  di- 
vinae  circa  futura  libera,  a  Ferrariensi  explicite  doceatur? 

2° —  Explicite  autem  in  omnibus  quaestionibus  particula- 
ribus  v.  g.  de  cognitione  divina  circa  singularia  et  quidem  circa 
futura  etiam  libera,  duo  principia  superius  declarata  a  Ferra- 
riensi  semper  applicantur.  Deus  enim  singularia  coonoscit 
«  quia  cognoscit  alia  in  quantum  est  eis  causa  >  (*);  denique 
Deus  cognoscit  ea  quae  non  sunt  propter  eamdem  rationem : 
«  Scientia  Dei  est  sicut  scientia  artificis :  cum  sit  causa  rerum. 
Sed  artifex  ea  quae  nondum  sunt  artificiata  cognoscit.  Ita  pro 
Deo  »  (2).  Deinde  in  alio  loco :  «  Dcus  de  rebus  cognitionem 
habet  per  causam,  dum,  se  cogzioscendo,  qid  est  omirium  causa, 
alia  quasi  suos  effectus  coo;noscit  Quia  effectus  aliquis  in  sua 

(')   Lib.   I,  c.  65,   p.   180,   L 
(2)  Lib.   I,  c.  66,  p.   186,   II. 

causa  cognosci  potest  antequam  sit »  (!).  Notanda  est  univer- 
salitas  propositionis:  Deus  omnia  videt,  se  cognoscendo,  qui 
est  omnium  causa  —  sine  ulla  exceptione  —  ergo  futura  etiam 
libera  comprehenduntur,  (ut  videbimus  postea);  Deus  cognoscit 
motus  voluntatis  «quiaDeus,  essentiam  suam  cognoscendo,  co- 
gnoscit  omnia  ad  qnae  sua  causalitas  extenditur :  Omnis  operatio 
cuiuscumque  formae  reducitur  in  primam  causam  omnis  for- 
mae  »  (2);  ulterius  vero  Deus  cognoscit  infinita,  «  si  infinita 
sint  entia:  cum  sit  causa  omnium  eorum  quae  sunt  »  (3).  Sed 
quoad  cognitionem  futurorum  daturne  eadem  ratio?  Utique. 
Legitur  in  libro  I,  cap.  67,  ubi  agitur  de  scientia  futurorum  (4) : 
«  Sicut  res  apud  nos  sunt  causa  cognitionis,  ita  e  contrario 
scientia  Dei  est  causa  rerum  (5).  Sed  necessaria  interdum  non 
modo  necessario,  sed  probabili  cognoscimus.  Ergo  et  contin- 
gentia  (ut  sunt  proprie  futura  libera)  possunt  esse  cognita  a 
Deo  et  tamen  scientia  de  ipsis  necessaria  haberi  ».  Consequenter 
ex  eo  quod  scientia  Dei  contingentia  futura  causet,  Deus  de 
illis  scientiam  infallibilem  habet.  Manifestum  est  igitur  quod 
secundum  Ferrariensem  Deus  cognoscat  alia  a  se  in  sua  es- 
sentia  ut  in  causa.  Ex  hoc  ergo  sequitur  Deum  cognoscere 
singularia,  ea  quae  non  sunt,  motus  voluntatis,  et  etiam,  cum 
aliqua  necessitate,  futura  contingentia.  Attamen  aliqua  affir- 
matio  explicita  de  decreto  divino  ut  medio  in  quo  nondum 
habetur. 

Iuxta  Ferrariensem  ipsum,  scientia  Dei  de  qua  loquitur 
in  hoc  cap.  67  supponit  vel  sequitur  actum  divinae  voluntatis 
seu  decretum  divinum.  Ideo  post  rationem  quartam  Ferrariensis 
sic  ait :  «  Si  negaretur  talium  cognitio  a  Deo  (i.  e.  cognitio 
necessaria  futurorum  contingentium),  hoc  maxime  esset  quia 
scientia  Dei  est  Cdusa  rerum  scitarum  et  est  necessaria,  a  causa 
autem  necessaria  non  provenit  effectus  contingens  >.  Circa  hoc 
enim  sunt  duae  difficultates,  sive  accipiatur  scientia  in  ratione 
scientiae,  sive  in  ratione  causae.  Scientia  divina  futurorum  con- 

(x)  Ibid.  V. 

O  Lib.   I,  c.  68,  p.  189,   II. 

(3)  Lib.   I,  c.  69,  n.   I,   p.  202. 

(4)  Lib.   I,  c.   67,  VII,  Quarto,  pag\    194. 

(5)  Idem  principium  invocatur  in  Sexto,  XV,  p.   196. 

tingentium  non  est  necessaria,  neque  ut  scientia,  neque  ut 
causa:  i°  neque  ut  scientia,  quia  «  actus  divinae  voluntatis 
circa  contingentia  non  est  necessarius.  Ergo  nec  actus  divinae 
cognitionis  »;  2°  neque  ut  causa,  quia,  si  scientia  Dei  sit  causa 
necessaria,  eius  effectus  non  potest  esse  quin  eveniat  et  pro- 
pter  hoc  —  non  esset  contingens  — .  «  Et  sic  non  stat  con- 
tingentia  effectus  cum  necessitate  scientiae  divinae  »  (!).  Ad 
hanc  duplicem  difficultatem  Ferrariensis,  explicando  in  quonam 
sensu  scientia  Dei  sit  necessaria,  respondet.  Agitur  enim 
in  hac  quaestione  de  scientia  visionis  necessaria,  non  necessi- 
tate  absoluta,  sed  necessitate  immntabilitatis  vel  suppositionis} 
scilicet  supposito  actu  vel  decreto  divinae  voluntatis.  «  Con- 
siderandum  primo,  quod  hic  non  loquimur  de  scientia  quantum 
ad  entitatem  eius...  est  entitas  necessaria;  sed  loquimur  de 
ipsa  secundum  quod  dicit  ordinem  ad  scitum  contingens;  sive 
sit  ordo  scientiae  inquantum  scientia  est,  ad  ipsum  scitum,  ut 
est  scitum ;  sive  sit  ordo  scientiae,  ut  est  causa,  ad  scitum  in- 
quantum  est  effectus  eius.  Et  loquimur  de  scientia  visionis  ,• 
non  autem  de  scientia  simplicis  intelligentiae,  quam  constat 
secundum  rationem  praecedere  actum  voluntatis,  et  necessa- 
riam  omnino  esse  ut  dicitur  in  Prima,  q.  XIX  »  (2).  E  contrario 
igitur  scientia  visionis  non  praecedit,  sed  suppo?iit  et  sequitur 
actum  divinae  vohmtatis,  et  consequenter  non  est  omnino  ne- 
cessaria.  Atqui,  ut  dicitur  in  capite  praecedenti,  ea  quae  sunt 
praesentia,  vel  praeterita,  vel  futura,  «  cognoscuntur  ut  exi- 
stentia  in  potentia  sua,  in  propriis  causis,  et  in  seipsis:  et  di- 
cuntur  cognosci  notitia  visionis  »  (3).  Unde  futura  cognoscuntur 
a  scientia  visionis,  quae  non  praecedit,  sed  sequitur  actum  di- 
vinae  voluntatis  vel  decretum  divinum.  Ferrariensis  in  eodem 
loco  ait :  «  scientia  enim  visionis  sequitur  determinatiofiem  divi- 
nae  voluntatis  (4).  Quid  clariuus?  Hoc  est  explicite  dicere  quod 
scientia  visionis,  a  qua  futura  contingentia  cognoscuntur,  de- 
cretum  seu  determinationem  divinae  voluntatis  supponit. 

Ulterius  vero  haec  scientia  visionis  est  necessaria  necessi- 

O  Lib.   I    c.   67,   III,  Quinto. 

(2)  Lib.   I,  c.  67,  p.    194,  IX. 

(3)  Lib.   I,  c.   66,  p.    189,  XV. 
(*)  Ibid.  c.  67,  n.  IX,  p.    194. 

tate  immtdabilitatis.  Etenim  «  si  loquamur  de  absoluta  neces- 
sitate,  sic  non  est  necessaria;  quia  illud  dicitur  absolute  ne- 
cessariurn  cui  repugnat,  absolute  loquendo,  aliter  esse...  Quid- 
quid  autem  Deus  scit  scientia  visionis,  non  repugnat  absolute 
Deum  nescire;  quia,  sicut  ab  aeterno  determinavit  illud  fore, 
puta  Antichristum,  ita  ab  aeterno  potuit  determinare  Anti- 
christum  non  fore  ».  Notandum  est  quod  dependentia  ultima 
scientiae  visionis  a  determinatione  divinae  voluntatis,  vel  a 
decreto  aeterno,  clarius  declarari  non  possit :  Absolute  loquendo 
non  repugnat  Deum  nescire  Antichristum  quia  potuit  ab  ae- 
terno  deterininare  eum  fore  vel  non  fore.  Et  ideo  Ferrariensis 
subdit:  «  cum  ad  esse  creaturae  volendum  non  necessitetur, 
et  ideo  sicut  ab  aeterno  cognovit  ipsum,  ita  potuit  ab  aeterno 
cognovisse  ipsum  non  fore;  scientia  enim  visionis  sequitttr  de- 
terminationem  divinae  voluntatis  »  (!).  Ex  his  expressis  verbis 
manifeste  apparet  quod  Deus  ab  aeterno  aliquid  fore  cogno- 
scat  propter  determinationem  suae  divinae  voluntatis  vel  pro- 
pter  suum  decretum  et  quidem  infallibile  seu  non  impedibile. 
«  Si  autem  loquamur  de  necessitate  immutabilitatis,  sic  est 
necessaria  quia  quod  ab  aeterno  scivit  fore,  semper  scit:  et 
non  potest  mutari,  ut  prius  sciat  et  postmodum  nesciat,sicut 
accidit  scientiae  nostrae  »  (2). 

Quid  autem  docet  Ferrariensis  quoad  necessitatem  scien- 
tiae  Dei  ratione  causae?  Dicit:  «  Utroque  modo  scientia  di- 
vina  est  causa  necessaria  rerum  scitarum:  et  quia  scilicet  non 
potest  non  esse;  et  quia  non  potest  impediri  quin  effectus  di- 
vinae  scientiae  eveniat,  secundum  modum  quo  statutum  est  per 
illam  ut  eveniat  »  (3).  Prosequimur.  «  Scientia  autem  Dei  est 
causa  rerum  quantum  ad  esse  et  modum.  Ideo  non  potest  esse 
quin  effectus  ille  eveniat  necessario  qui  est  in  scientia  Dei  ut 
eveniat  necessario ;  et  non  potest  esse  quin  contingenter  eveniat 
effectus  qui  in  scientia  Dei  est  ut  contincrenter  eveniat  ».  Pro- 
inde,  cum  haec  propositio  sit  universalis,  ad  modum  liberum 
actuum  humanorum  sese  extendit:  nam  actus  liber  est  proprie 


(')  Ibid. 
O  Ibid. 
(3)  Lib.   I,  c.  67,  p.  195,  XI. 

et  stricte  contingens,  scilicet  indifferens  ad  utrumlibet,  ad  esse 
vel  ad  non  esse.  Insuper,  secundum  intentionem  Ferrariensis, 
futura  et  etiam  libera  sub  ista  propositione  comprehenduntur 
quia  agitur  praecise  in  hoc  capitulo  67  de  cognitione  futurorum 
contingentium  et  quidem  liberorum. 

Atqui  haec  necessitas  scientiae  visionis  in  ratione  causae 
est  necessitas  suppositionis  vel  i^nmutabilitatis,  quia  scientia  vi- 
sionis  sequitur  determinationem  divinae  voluntatisseudecretum 
divinum,  quod  est  necessarium  eodem  modo.  «  Cum  sit  du- 
plex  necessarium,  scilicet  absolute  necessarium,  et  ex  suppo- 
sitione  ac  etiam  immutabilitatis  necessitate,  non  sic  intelligitur 
divinam  scientiam  esse  in  se  necessariam  ex  parte  causae  et 
ex  parte  dependentiae  effectus,  quasi  in  illis  sit  necessitas  ab- 
soluta.  Hoc  enim  non  est  verum,  ad  mentem  Sancti  Thomae : 
cum  apud  ipsum  scientia  visionis  potuerit  non  esse  ab  aeterno 
sicut  et  Deus  potuit  ab  aeterno  non  determinasse  creaturarum 
productionem,  similiter,  et  effectus  libere  ab  ipsa  proveniant, 
cum  potuerit  Deus  ab  aeterno  determinare  ut  non  evenirent. 
Sed  intelligitur  de  necessitate  suppositionis  et  immutabilitatis. 
Supposito  enim  quod  in  scientia  Dei  sit  ut  ille  effectus  eveniat, 
non  poterit  impediri  quin  eveniat  ».  Haec  autem  infallibilitas  a 
decreto  divino  provenit:  «  Cum  primo  improbatur  quod  ne- 
cessitatem  non  habeat  in  ratione  scientiae :  respondetur  quod 
actus  divinae  voluntatis  circa  contingentia,  licet  non  sit  neces- 
sarius  absolute,  est  tamen  necessarius  necessitate  immutabili- 
tatis,  quo  modo  diximus  scientiam  visionis  esse  necessariam  >(!), 
sc.  supposito  quod  Deus  vult  aliquid  non  impediri,  et  de  facto 
evenire.  «  Scientia  enim  visionis  (etiam  de  futuris  contingen- 
tibus)  sequitur  determinationem  divinae  voluntatis  »  vel  de- 
cretum  divinum;  propter  hoc  scientia  visionis  de  futuris  etiam 
liberis  infallibilitatem  vel  necessitatem  suppositionis  habet, 
quia  decretum  divinum,  ex  quo  ipsa  procedit,  infallibilitatem 
vel  necessitatem  suppositionis  habet.  Consequenter  et  in  ul- 
tima  analysi,  medium  in  quo  divinae  cognitionis  infallibilis  fu- 
turorum  liberorum  nihil  aliud  est,  secundum  Ferrariensem, 
quam  decretum  divinum  et  quidem  infallibile. 

(x)  Lib.   I.  c.  67,  p.    195. 

Ergo  ex  tot  testibus  de  opere  Ferrariensis  depromptis, 
certe  constat  illum  de  hac  re  thesim  hodiernam  thomisticam 
docuisse:  i°.  Implicite  ex  suis  principiis  generalibus :  Deus  alia 
a  se  cognoscit,  non  immediate,  sed  mediate  in  sua  essentia  ut 
incausa;  denique  scientia  Dei  est  Musa  rerum  ut  habet  volun- 
tatem  adiunctam  vel  per  decretum  divinum.  Unde  sequitur  Deum 
res  etiam  futura  contingentia  et  libera  in  suo  decreto  cocmo- 
scere;  2°.  hxplicite,  in  libro  primo,  cap.  67,  ubi  agitur  de  co- 
gnitione  futurorum  contingentium  et  liberorum,  affirmatur  quod 
de  illis  scientia  Dei  est  necessaria  necessitate  suppositionis, 
et  certissime  infallibilis  est,  scilicet  non  potest  rnutari,  quia 
<  scientia  visionis  »,  de  qua  loquimur,  «  sequitur  determinationem 
div'nae  voluntatis  »  vel  decretum  divinum  et  quidem  infallibile, 
nam  dicitur  actus  divinae  voluntatis  circa  contino;entia,  licet 
non  sit  necessarius  absolute,  est  tamen  necessarius  necessitate 
immutabilitatis  —  sc.  non  potest  variari  et  impediri,  nempe 
infallibilis  est. 

Canada. 

P.  Bemedictus  Mailloux  O.  P. 

